হোস্টেলের ছাত্রীদের শ্লীলতাহানির অভিযোগে গ্রেফতার প্রধান শিক্ষক

পুরুলিয়া: হোস্টেলের ছাত্রীদের উপর শ্লীলতাহানির অভিযোগে বড়গড়িয়া উচ্চমাধ্যমিক বিদ্যালয়ের প্রধান শিক্ষক ভাস্কর চন্দ্র মাহাতোকে গ্রেফতার করেছে পুরুলিয়ার (Purulia) বোরো থানার পুলিশ। সোমবার তাকে পুরুলিয়া জেলা আদালতে পেশ করা হয় (District news)।

গত ১৫ সেপ্টেম্বর, এক অভিভাবক প্রধান শিক্ষকের বিরুদ্ধে বোরো থানায় লিখিত অভিযোগ দায়ের করেন। অভিযোগে বলা হয়, দীর্ঘদিন ধরে হোস্টেলের আবাসিক ছাত্রীদের উপর শ্লীলতাহানী চালাচ্ছিলেন ওই শিক্ষক।

আরও পড়ুন: প্রাথমিক শিক্ষক নিয়োগে অংশগ্রহণের আর্জি, হাইকোর্টে টেট অনুত্তীর্ণরা

শিশুরা ভয়ে মোখ খোলার সাহস পাননি। হোস্টেল থেকে বাড়ি ফিরে কান্নাকাটি এবং অভিভাবকদের সন্দেহের পরে ঘটনা প্রকাশ পায়। এরপরই অভিভাবকরা আইনানুগ ব্যবস্থা নেওয়ার জন্য থানায় অভিযোগ করেন। অভিযোগ দায়ের হওয়ার পর অভিযুক্ত শিক্ষক পালিয়ে যান, এবং তার গ্রেফতারের দাবিতে বিভিন্ন মহল বিক্ষোভ ও আন্দোলন চালায়। অভিযোগ দায়েরের ২১ দিন পর সোমবার পুলিশ তাকে গ্রেফতার করতে সক্ষম হয়।

পুলিশের জালে ধরা পড়ার পর সোমবারই জেলা আদালতে হাজির করা হয়েছে। আদালত থেকে অভিযুক্তের বিরুদ্ধে আইনি প্রক্রিয়া শুরু হবে।